als_Latn dik_Latn sag_Latn
Ministria e Mjedisit në bashkëpunim me Shoqatën Animal Rescue Albania (ARA) kanë bërë të mundur dërgimin e 2 arinjve në Gjermani të cilët u konfiskuan në Sarandë në fillim të Gushtit 2016 për në qendrën e shpëtimit në Leinefelde – Worbis Gjermani.
Në një njoftim për media, ministria e Mjedisit bën të ditur se, arinjtë e konfiskuar nga Inspektoriati Shtetëror i Pyjeve dhe i Mjedisit, ishin mbajtur në robëri
edhe pse mosha e tyre ishte relativisht e vogël (6 – muajshe).
Mbas aktit të konfiskimit arinjtë u dërguan në Kopshtin Zoologjik Tiranë dhe në datën 30 shtator ku dhe u pagëzuan me emrat Rocki dhe Smocky.
Transporti u realizua ditën e sotme nga Kopshti Zoologjik drejt aeropotit të Rinasit. Bashkë me transportuesit ishin të pranishëm edhe veterinerët e huaj të cilët asistuan në të gjitha procedurat e nevojshme. Shoqata ARA ka bashkëpunuar edhe me parë me Ministrinë e Mjedisit, për dërgimin e arinjve të tjerë në qendrat e tjera të shpëtimit në Gjermani dhe në Itali.
Pas aktit të konfiskimit, Ministria e Mjedisit ka përgatitur të gjithë dokumentacionin e nevojshëm për transferimin e arinjve, përfshi këtu dhe përgatitjen e lejes CITES.
Bashkë me dy arinjtë e vegjël, numri i arinjve që janë shpëtuar nga robëria dhe janë dërguar në qendra strehimore apo janë në proces dërgimi arrin në 15.
Ndërkohë Ministria e Mjedisit po punon për realizimin e identifikimit të plotë dhe matrikullimin e të gjithë arinjve që mbahen në robëri nëpërmjet vendosjes së mikrocipeve dhe një fushate ndërgjegjësuese për fenomenin e mbajtjes në robëri të arinjve në Shqipëri.
als_Latn als_Latn als_Latn als_Latn als_Latn als_Latn als_Latn als_Latn